**Rambo 3** (eng. *Rambo III*), američki akcijski film redatelja Petera MacDonalda iz 1988. godine, treći iz serijala o vijetnamskom veteranu *Johnu Rambu* (Sylvester Stallone).

Film je premijerno prikazan 25. svibnja 1988. Unatoč budžetu od 65 milijuna USD, film je podbacio na kino blagajnama ostvarivši prihod od 50 milijuna USD, što je za duže vrijeme prekinulo serijal.

Treći dio Ramba nalazi se u *Guinnessovoj knjizi rekorda* kao najnasilniji film sa 221 nasilnim činom i minimalno 108 nasilnih smrti.

Radnja
------

John Rambo, vijetnamski veteran, povukao se nakon događaja iz drugog dijela u budistički hram na Tajlandu. Pukovnik Rautman dolazi k njemu i traži ga da mu se pridruži u misiji opskrbljivanja oružjem afganistanskih Mudžahedina, koji se bore protiv snaga Sovjetskog Saveza. Rambo odbija zadatak, no predomišlja se kada dozna da je pukovnik Trautman (Richard Crenna) sovjetski zarobljenik u Afganistanu.

Glavne uloge
------------

* **Sylvester Stallone** - **John J. Rambo**
* **Richard Crenna** - **puk. Sam Trautman**
* **Kurtwood Smith** - **Robert Griggs**

Produkcija
----------

Sovjetsku ratnu tehniku u filmu čine američki poluguseničar/oklopni transporter M3 iz Drugog svetskog rata, oklopna vozila Alvis FV603 Saracen, BRDM-2, BTR-60, izviđačka kola UAZ-469 i Dajmler Feret MkII, vojni kamioni ZIL-157, GMC M-135, AIL M-325, samohodno protivavionskooruđe ZSU-23-4, tenk T-55, kao i neidentifikovani tenk koji podsećaa na američki tenk M26 Peršing. Na granici sa Pakistanom, ulogu sovjetskih aviona koji patroliraju preuzeli su avioni F-15. Helikopteri sovjetske armije dolaze u dve varijante, srednjoj i teškoj, i oba su francuske proizvodnje. Transportni helikopter Aerospasjal SA 330 Puma je modifikovan dodavanjem bočnih krila tako da podseća na Mi-24. Drugi helikopter je isto tako izmenjeni SA 342 Gazela. Na puške AKS i AKM su instalirani američki bacači granata M203 i optički nišani. U jednoj sceni, sovjetski mitraljezac puca iz britanskog mitraljeza Luis iz 1916. godine.

Zanimljivosti
-------------

* Među glavnim glumcima uopće nema žena, a i inače se žene rijetko pojavljuju u filmu.
* Rambov konj pojavljuje se i u filmu *Indiana Jones i posljednji križarski pohod* kao Jonesov konj.

Političke kontroverze
---------------------

Neki kritičari su isticali loše vreme premijere filma, 10 dana posle početka sovjetskog povlačenja iz Avganistana i sa njegovim naglašenim antisovjetskim tonom, koji je ignorisao otvaranje Sovjetskog Saveza prema zapadu za vreme Mihaila Gorbačova, što je znatno promenilo sliku o Sovjetskom Savezu u vreme kad je film sniman. Film zbog toga nije prikazivan u Sovjetskom Savezu.

U originalnom verziji, film se završava citatom: „Ovaj film je posvećen hrabrim avganistanskim mudžahedinima". Posle napada 11. septembra 2001. godine i rata u Avganistanu, citat je promenjen u „Ovaj film je posvećen plemenitom avganistanskom narodu" i dodat je citat: „Ja sam poput metka, napunjen olovom i stvoren da ubijam".

Bilješke
--------

1. ↑  Filmski.net
2. 1 2  Rambo 3 - imdb.com
3. ↑  „Preview Review: Rambo IV". Arhivirano iz originala na datum 2018-03-24. Pristupljeno 2012-01-27.

Vanjske veze
------------

* Rambo 3 na Internet Movie Databaseu ()
* Filmski.net

| * p
* r
* u
*Rambo* |
| --- |
| Romani | 
* *First Blood*

 |
| Filmovi | 
* *First Blood*
* *Rambo: First Blood Part II*
* *Rambo III*
* *Rambo*
* *Rambo: Last Blood*

 |
| Likovi | 
* John Rambo
* Sam Trautman

 |
| Televizija | 
* *Rambo: The Force of Freedom*

 |
| Videoigre | 
* *Rambo*
* *Rambo: First Blood Part II*
* *Rambo*
* *Rambo III*
* *Rambo*
* *Rambo: The Video Game*

 |
| Povezano | 
* *Syndicate Sadists*
* *Rampage*
* *The Intruder*
* *Strike Commando 2*
* *Hot Shots! Part Deux*
* *When Eagles Strike*
* *Son of Rambow*
* *Second Blood*

 |

| * p
* r
* u
Djela Sylvestera Stallonea |
| --- |
| Režija | *Paradise Alley* (1978) **•**  *Rocky II* (1979) **•**  *Rocky III* (1982) **•**  *Staying Alive* (1983) **•**  *Rocky IV* (1985) **•**  *Rocky Balboa* (2006) **•**  *Rambo* (2008) **•**  *The Expendables* (2010) |
| Scenariji | *The Lords of Flatbush* (1974) **•**  *Rocky* (1976) **•**  *F.I.S.T.* (1978) **•**  *Paradise Alley* (1978) **•**  *Rocky II* (1979) **•**  *Rocky III* (1982) **•**  *First Blood* (1982) **•**  *Staying Alive* (1983) **•**  *Rhinestone* (1984) **•**  *Rambo: First Blood Part II* (1985) **•**  *Rocky IV* (1985) **•**  *Cobra* (1986) **•**  *Over the Top* (1987) **•**  *Rambo III* (1988) **•**  *Rocky V* (1990) **•**  *Cliffhanger* (1993) **•**  *Driven* (2001) **•**  *Rocky Balboa* (2006) **•**  *Rambo* (2008) **•**  *The Expendables* (2010) **•**  *The Expendables 2* (2012) |
| Producent | *Staying Alive* (1983) **•**  *Heart of a Champion: The Ray Mancini Story* (1985) **•**  *Driven* (2001) **•**  *The Contender* (2005–) |
| Soundtrack | *Paradise Alley* (1978) **•**  *Rhinestone* (1984) |
| Srodni članci | Filmografija |

| * p
* r
* u
Filmovi koje je režirao Peter MacDonald |
| --- |
| 1980-e | 
* *Rambo III* (1988)

 |
| 1990-e | 
* *Mo' Money* (1992)
* *The NeverEnding Story III* (1994)
* *Legionnaire* (1998)

 |